  Майя Бывальцева Удмуртиысь гурт возёсъя но сиёнъя министерство элькунысь пудо вордӥсьёслэсь ӧнер быгатонлыкъёссэс будэтонъя бадӟым ӵектосэз кутске. Со сярысь удысэтлэн пресс-службаез ивортэ. Министерствоен дасям дышетонъя ӵектос агропром удыслы ӧнерчиосты дасянын вань выль амалъёсты но ужпумъёсты лыдэ басьтэ. Чутрак выльдӥськонъёс кык ласянь луозы — со дышетонэз ужан интыын радъян но предприятиын командаен ужатон. Мукет сямен вераса, нимаз ӧнерчиосты гинэ уз дасялэ, быдэс командаез, кудаз кивалтӥсь но ӧнерчиос пырозы Ольга Абрамова, Удмуртиысь гурт возёсъя но сиён-юонъя министр Нырысетӥ командаосты дышетон куарусёнэ кутскоз но ар пумозь кыстӥськоз. Та дыре Удмуртиысь гурт возёсъя министр Ольга Абрамова ӵектосэн тодматонъёс ортчытэ. Таяз арняе со Дэбес, Балезино но Шаркан ёросъёсы вуылӥз. Валтӥсь малпан со бордын: азинлыко гурт предприятиын спикерен ужаса, команда аслаз возёсаз валаса мед берытскоз, кызьы выль тодонлыкъёсты уже кутыны но вузпӧрез умоятыны Ольга Абрамова, Удмуртиысь гурт возёсъя но сиён-юонъя министрСолэн верамезъя, гудырикошконэ устооссэ спикеръёсты быръёнъя конкурс ортчоз. Азьланяз дышетскон понна инъет луись возёсъёсты но конкурс амалэн быръёзы, оло. Нялтас вераса, тазьы дышетон амаллэн пайдаез адӟиськиз ке, сое агропром огъетлэн мукетаз удысаз но пыӵатыны быгатозы.  Ар пумын адӟимы ке йӧл кыскон будӥз шуыса, будосъёсты будэтон удысын но командаосты дышетыны кутскомы Ольга Абрамова, Удмуртиысь гурт возёсъя но сиён-юонъя министрУдысэтлэн пресс-службаез ивортэмъя, азьланяз эшшо одӥг ӵектосэз быдэсъяны кутскозы — «Википедия для коров». Аспӧртэм интернет-энциклопедиысь котькуд ӧнерчи пудо сярысь, сое эмъян, возён сярысь ивортодэт шедьтыны быгатоз. Тегъёс: Ижкар Удмуртия гуртвозёс пудовордон гуртвозёсъяминистерство ОльгаАбрамова  